- Hindi News
- National
- दुनिया से जो हारा, मैं आया तेरे द्वारा यहां से भी हारूं तो जाऊं कहां मेरे...
दुनिया से जो हारा, मैं आया तेरे द्वारा यहां से भी हारूं तो जाऊं कहां मेरे...
दुनियासे जो हारा मैं आया तेरे द्वार, यहां से भी जो हारूं तो जाऊं कहां मेरे श्याम....। श्याम बाबा के इस प्रसिद्ध भजन के बीच श्याम भक्त मंगलवार को झूमते हुए निशान थामे शहर भ्रमण में निकले। मौका था शहर के श्याम सेवा समिति के तत्वाधान में आयोजित तीन दिवसीय फाल्गुन मेला के दूसरे दिन मंगलवार को भव्य निशान यात्रा का। कुटिया गली रोड के रामबाग मंदिर से निकले निशान यात्रा में 801 भक्त के रूप में महिलाएं, युवतियां, वृद्ध और युवक उत्साह के साथ निकले। वहीं सेवा समिति के निशान यात्रा में दो अलग-अलग वाहनों में जहां श्याम बाबा, भगवान संकट मोचन बजरंगबली और भगवान शिव का दरबार सजा हुआ था। वहीं गायक कलाकार आकाश दधीच और परिचय की जोड़ी भक्तों को झुमाने वाले भजन पेश करते चल रही थी। मौके पर दोनों युवा गायक खाटू का तोरण द्वार, बैकुंठ का दरबार है... जब पेश किया, तो निशान यात्रा में शामिल युवा भक्तों की भीड़ झूम उठी। वहीं दोनों गायकों ने इस दौरान भक्तों ने मिलजुल कर किया श्रृंगार बाबा का, तेरा-मेरा-मेरा तेरा प्रेम है दुनिया जले तो जले जैसे भजनों की रस वर्षा कर शहर के क्रम में भक्तों को खूब झूमाया। श्याम बाबा की भक्ति हर भक्तों में कुछ इस कदर देखी गई, कि कड़ी धूप के बीच भक्त हाथ में निशान लिए शहर का भ्रमण करते रहे। युवाओं के साथ महिलाओं युवतियों में सबसे अधिक उत्साह देखने को मिला। मन में श्याम बाबा के प्रति अटूट आस्था ओर भक्ति ने हर भक्तों के भीतर उत्साह भर दिया था।
आयोजन में इनका रहा योगदान
निशानयात्रा में समिति के पदाधिकारी प्रदीप अग्रवाल, पवन चूड़ीवाला, ध्रुव सोंथालिया, दिनेश खेतान, प्रकाश मुसद्दी, सुराज टिबड़ेवाल, अकुंश खंडेलवाल, शिवकुमार जालान, बिमल भूदोलिया, सवारमल सिघांनिया, प्रेरणा की वंदना मोदी, कविता राजगढ़िया समेत समिति के कई पदाधिकारी मौजूद थे। शहर भ्रमण के बाद निशान यात्रा आईसीआर रोड स्थित श्याम मंदिर पहुंच कर समाप्त हुआ।
मकतपुर में निसान यात्रा में शामिल लोगों पर की गई पुष्प वर्षा
कुटियागली रोड से निकलने के साथ ही निशान यात्रा अपने भव्यता में नजर आया। 801 निशान थामे भक्तों की यह यात्रा इस दौरान शहर के जिन-जिन रूटों से हो कर गुजरी, उन रूटों पर निशान यात्रा का अवलोकन के लिए लोगों की भीड़ खड़ी नजर आई। कड़ी धूप से श्याम भक्तों को निजात दिलाने के लिए मारवाड़ी युवा मंच के पदाधिकारी सचिन केडिया के नेतृ्त्व में टुंडी रोड मोड़ में शर्बत ओर शीतल पेयजल का व्यवस्था किया गया था। जबकि यह व्यवस्था शहर के कई चौक-चौराहों पर विभिन्न समितियों द्वारा किया गया था। मकतपुर में ही निशान यात्रा पर पुष्प वर्षा भी किया जा रहा था। इस बीच जिला पर्षद के समीप स्थानीय विधायक निर्भय शाहबादी की ओर से भक्तों के बीच पेयजल ओर फल का वितरण किया गया।
निसान यात्रा में शामिल शहरभर के श्रद्धालु।
tgl_Latn sot_Latn hin_Deva hin_Deva hin_Deva awa_Deva bho_Deva awa_Deva hin_Deva bho_Deva